GiliGold/VAD_KnessetCorpus huggingface dataset:
דוד אמסלם: פה זה לא שוק מחנה יהודה, פה תוריד לי עוד חצי שקל.
דוד אמסלם: יש פה משהו הגיוני שכך אני מנהל לא רק איתכם אלא עם כל המשרדים, בגלל שאני דיברתי על האגרה לפני שנה.
דוד אמסלם: דרך אגב, אם את לא באה ואני לא מדבר, זה יהיה עוד שנתיים.
<קרן גלאון: זה לא נכון.
דוד אמסלם: שום דבר ממה שאני אומר הוא לא נכון.
<קרן גלאון: אני רואה את המחויבות.
דוד אמסלם: דיברתי על זה לפני שנה ודיברנו על 6 מיליון שקלים שזה תקציב הכיבודים של המשרד.
דוד אמסלם: אפילו לא ישבתם איתם מספיק ומשכתם להם באוזן לבוא לדבר.
דוד אמסלם: אני עושה לכם את העבודה אצלם.
דוד אמסלם: אני הולך לאוצר ומנהל איתם משא ומתן של הכבאות.
דוד אמסלם: אחרי שנה אנחנו יושבים פה ואת אומרת לי שהכול בסדר ושזה לא נכון ושאני לא צודק, שהדברים מתנהלים והכל בסדר?
דוד אמסלם: אני אומר לך שאם אני לא אעלה את זה ולא אתן את המחסום עוד חצי שנה, נשב פה עוד שנתיים ושום דבר לא יקרה.
דוד אמסלם: זה המקום הזה, ככה זה עובד פה.
דוד אמסלם: לכן התחנה הבאה שניפגש בה זה בעוד חצי שנה, בעזרת השם.
נאוה בוקר: צריך להביא את המנכ"ל הרבה קודם כדי שייתן תשובות.
דוד אמסלם: אנחנו ניתן להם הערכה עד סוף השנה 31.12.2016.
דוד אמסלם: נמנעים – 1 התקנה אושרה עד ה-31.12.2016
דוד אמסלם: ניפגש פה לפני ה-31.12. הישיבה נעולה.
דוד אמסלם: רבותי בוקר טוב לכולם.
דוד אמסלם: אני מתכבד לפתוח את ועדת הפנים והגנת הסביבה בנושא הוזלת מחירי הקייטנות שמפעילות הרשויות המקומיות והמתנ"סים – ישיבת מעקב מבחינתי האחרונה.
דוד אמסלם: נלך קצת אחורה, אנחנו בעצם התחלנו את הדיונים בשנת 2015, לדעתי בדיוק פחות או יותר בתקופה הזו.
דוד אמסלם: כפי שציינתי, אני הייתי משוכנע לחלוטין שבשנת 2016 פחות או יותר הדברים יסתדרו.
דוד אמסלם: כנראה שבמדינת ישראל זה לא עובד ככה ולכן בדיון האחרון אני בעצם ביקשתי ממשרד הפנים, שאני רואה אותו כרגולטור של העניין, זה לא אומר שהוא צריך להביא את המקורות ממנו, אלא המקורות כנראה חונים במקומות אחרים, אבל הוא הרגולטור מול הרשויות.
דוד אמסלם: חשבתי שהוא בעצם צריך לבוא ולהנחות את הרשויות, לתת להם את המחירים המקסימאליים, לאחר שהוא קבע בעצם סל קייטנה שעל בסיסו הוא מתמחר את המחיר.
דוד אמסלם: אני סברתי שהסל צריך להיות בין 700 ל-800 שקלים, משהו בסדר הגודל הזה, עוד 10% לכאן או לכאן, שזה פחות חשוב, לקייטנה של 21 יום ברוטו, קרי 15 יום דמי עבודה מה שנקרא נטו, כשמדובר מהשעה 08:00 עד 13:00 ואם זה עד השעה 16:00 זה צריך להיות סביב ה-1,000 – 1,100 שקלים.
דוד אמסלם: אלה בעצם העלויות שאני חשבתי שצריך להתכנס סביבן.
דוד אמסלם: אני מחלק את הנושא לשני חלקים מבחינתי.
דוד אמסלם: יש את הנושא של הסבסוד של הקייטנות, שאני שם אותו שנייה בצד.
דוד אמסלם: המחירים שאני דיברתי עליהם זה בהנחת עבודה שאין סבסוד.
דוד אמסלם: זאת העלות.
דוד אמסלם: אני חושב שבערים וראשי הערים והמקומות הציבוריים – ואנחנו מדברים כרגע רק על קייטנות ציבוריות.
דוד אמסלם: מי שרוצה לעשות לעצמו קייטנה פרטית – אהלן וסהלן, שייגבה כמה שהוא רוצה, זה לא מענייננו.
דוד אמסלם: אנחנו מדברים על קייטנות שמתבצעות בבתי ספר, במתנ"סים, במתקנים עירוניים וציבוריים, שהציבור שילם עליהם, על אותם מתקנים.
דוד אמסלם: ועל הקייטנות האלה – אלה המחירים שאנחנו מדברים, בלי סבסוד כרגע.
דוד אמסלם: למדינה יש תפקיד אחר, שעוד מעט אני אדבר עליו, שבסופו של דבר גם היא לא מהאו"ם וגם היא צריכה לבוא ולסבסד את העלויות שאנחנו דיברנו עליהן.
דוד אמסלם: מבחינתי רשויות לא אמורות להרוויח על הקייטנות.
דוד אמסלם: זה לא מקור רווח.
דוד אמסלם: שיקימו חברות עירוניות ויעשו להן רווחים במקומות אחרים, לא בקייטנות.
דוד אמסלם: ההורים זה קהל שבוי, אין לו ברירה, הוא חייב להשתמש בשירות הזה.
דוד אמסלם: הורה עם שלושה-ארבעה ילדים, לא משנה כמה, אבל קם בבוקר, צריך ללכת לעבוד והוא לא יכול להשאיר את הילדים בבית.
דוד אמסלם: ילד בגיל 5, הוא לא יגיד לו תשמע, בוא תשמור על עצמך.
דוד אמסלם: הוא לקוח שבוי.
דוד אמסלם: הוא חייב לשים אותו בקייטנה, לא משנה כרגע מה זה עולה וכמה.
דוד אמסלם: ולכן אני חושב שהסיפור הזה חייב להיות תחת פיקוח.
דוד אמסלם: זה לא עוד מוצר.
דוד אמסלם: זה לא חוג במתנ"ס.
דוד אמסלם: לכן מה שאני ביקשתי ולכן בעצם אני נכנסתי לנושא הזה, בגלל שראיתי את זה כנושא שהוא לא הוגן.
דוד אמסלם: זוג הורים, כמו שאמרתי קודם, זה אני, אני לוקח את סיפור חיי לכנסת.
דוד אמסלם: אף אחד לא סיפר לי על הקייטנות.
דוד אמסלם: אני חיכיתי שהגעתי לכנסת לטפל בקייטנות, בגלל שאני זוכר מה קרה לי.
דוד אמסלם: זוג הורים עם שלושה ילדים, יולי אוגוסט – סיוט.
דוד אמסלם: לפחות 20,000 שקלים.
דוד אמסלם: אחרי הקייטנות בא איזה נופש קטן לילדים, מה לעשות?
דוד אמסלם: כל הכיתה הולכים, אז מה?
דוד אמסלם: נשאיר אותו בבית?
דוד אמסלם: אחרי זה אנחנו מתחילים עם הילקוטים, עם הספרים, עם התלבושת האחידה, ואני מספר לכם, במינימום אנחנו מגיעים לסביבות ה-20,000 שקלים.
דוד אמסלם: כמובן שאין לנו את הכסף הזה.
דוד אמסלם: אני מדבר על זוג הורים שעובדים.
דוד אמסלם: הולכים לבנק יהב, אם הם עובדי מדינה, לוקחים את ההלוואה, 10 תשלומים וכן הלאה.
דוד אמסלם: ככה עד שנה הבאה ועוד הפעם.
דוד אמסלם: אנחנו מתפללים שהילדים יגדלו כדי שנצא מהסיפור הזה של הקייטנות.
דוד אמסלם: כפי שסיפרתי, אני כשהייתי ילד, אני גדלתי במשפחה של שבעה ילדים.
דוד אמסלם: אמא שלי הייתה אישה, באמת, שעבדה בעמל כפייה, פרנסה אותנו באמת בעבודה קשה.
דוד אמסלם: היא הייתה מנקה בתי ספר, היא הגיעה בלילה היא באמת הייתה עייפה, לא ידעה, כמעט בקושי ראתה בעיניים.
דוד אמסלם: אני הייתי קם בבוקר, הולך לקייטנה, משחק פעם בשבוע כדורגל, פעם בריכה, פעם קצת סרט, סיפור בסוף היום, שוקו ולחמנייה.
דוד אמסלם: אף אחד לא ביקש ממני שקל.
דוד אמסלם: לא שילמתי לאף אחד שקל.
דוד אמסלם: אמא שלי בכלל לא ידעה לאן אני הולך.
דוד אמסלם: ככה בעצם חיי כולנו באותן שנות ה-70 עברו.
דוד אמסלם: כל מי שבחתך הגיל שלי, זה מה שקרה.
דוד אמסלם: וזה לא הגיוני בשנות ה-70, שמדינת ישראל הייתה מדינה יחסית ענייה, נלחמה על קיומה הפיזי באמת, הכל היה בסדר.
דוד אמסלם: אף אחד לא ביקש מאיתנו שקל.
דוד אמסלם: היום, כשיש הרים של כסף, ההורים מוצאים את עצמם משלמים עד כמעט 2,500 שקלים.
דוד אמסלם: בין 1,500 ל-2,500 שקלים לילד, לקייטנה לשלושה שבועות.
דוד אמסלם: משהו הזוי.
דוד אמסלם: שאלתי פעם מה מצפים מהורה?
דוד אמסלם: שיקום בבוקר עם ארבעה ילדים ומה?
דוד אמסלם: ישאיר אותם בבית?
דוד אמסלם: ייקח אותם לעבודה?
דוד אמסלם: מה יעשה איתם?
דוד אמסלם: הרי בסופו של עניין מי שלא מכיר את האירוע ולא חושב קצת, יש לנו הרי חודשיים.
דוד אמסלם: הקייטנה זה שלושה שבועות.
דוד אמסלם: אז הם לא מבינים שההורה גם ככה לוקח כבר שבוע וחצי חופש שוב ונשאר עם הילדים, ואחרי זה שבוע וחצי אשתו נשארת עם הילדים, וביתרה זה הקייטנה.
דוד אמסלם: אז מה מצפים שיקרה פה?
דוד אמסלם: לכן אני מתחילת הדרך, באמת, מהשנה שעברה, מהרגע שנכנסתי לכנסת, אני חשבתי שהנושא הזה הוא דרמטי.
דוד אמסלם: דרך אגב, זה דבר שמשפיע כמעט על כל אחד.
דוד אמסלם: אני אסביר גם מדוע על כל אחד כמעט.
דוד אמסלם: בגלל שזה משפיע עליך אם אתה סבא וסבתא זה משפיע עליך בגלל שלילדים שלך אין כסף לשלם.
דוד אמסלם: אז בסוף מה שקרה לי, הייתי הולך להורים שלי ומבקש עזרה.
דוד אמסלם: אני לא יכול לשלם את הקייטנות.
דוד אמסלם: בסוף כל המשק נמצא בסיפור הזה.
דוד אמסלם: אז לכן זה מוצר, כמו שאמרתי, שהוא מוצר שהוא הכרחי.
דוד אמסלם: אתה בעצם קונה אותו, זה שירות שאתה חייב לקבל אותו, זה שירות שאתה בעצם לקוח שבוי בו.
דוד אמסלם: לכן אני בעצם חשבתי שמדינת ישראל צריכה להיכנס פנימה גם ברמה של הגדרת המחיר.
דוד אמסלם: זה לא הגיוני שכל אחד עושה מה שהוא רוצה; וגם בנושא של קביעת סל השירותים.
דוד אמסלם: לכן אני רוצה לקדם עכשיו את הדיון.
דוד אמסלם: אני ביקשתי, מנמרוד, יועץ התקשורת שלי, הוא הכין ובאמת עבד על זה כמעט שבוע.
דוד אמסלם: אני רציתי בעצם להראות כאן כמה עולה קייטנה באמת.
דוד אמסלם: באמת, בואו נבין כמה עולה.
דוד אמסלם: בהנחת עבודה שאמרתי, שהרשויות לא רוצות להרוויח ולא רוצות להפסיד.
דוד אמסלם: לא רוצה להפסיד וגם לא להרוויח.
דוד אמסלם: בואו נראה באמת כמה עולה קייטנה בסיסית שאני מדבר עליה.
דוד אמסלם: אז הייתי מבקש להעביר לנמרוד קודם כל את רשות הדיבור, שיציג את המצגת ואחרי זה נפתח את זה לדיון.
דוד אמסלם: בבקשה, נמרוד.
<נמרוד אלירן סבח: תודה דודי.
<נמרוד אלירן סבח: בוקר טוב לכולם.
<נמרוד אלירן סבח: השאלה כמה היא באמת שאלה מאד מורכבת מבחינת הרשויות המקומיות, כי כמי שנוגע בנושא הזה במשך שנה שלמה, אחד הדברים שקשה לדעת זה כמה זה עולה בעצם, כמה מכניסים.
<נמרוד אלירן סבח: הרשויות המקומיות די סוגרות את התקציבים האלה, לא מראות אותם לאף אחד.
<נמרוד אלירן סבח: לדעתי זה כמו סוד הגרעין.
<נמרוד אלירן סבח: מי שרוצה לדעת כמה עולה קייטנה וכמה מכניסים מקייטנה, צריך להזמין איזה בלש פרטי כדי לדעת מה קורה.
<נמרוד אלירן סבח: אבל יש כמה רשויות מקומיות שכן הסכימו, אני חייב לציין את זה, שפתחו את זה בפנינו וכשבדקנו את הנתונים, ראינו שבמרבית הקייטנות במדינת ישראל, הרשויות מרוויחות כפול שתיים ממה שהקייטנה עולה בעצם.
<נמרוד אלירן סבח: לכן אנחנו עכשיו נתחיל במצגת ואני אספר לכם בדיוק אחד לאחד איך זה עובד.
<נמרוד אלירן סבח: בבקשה.
<נמרוד אלירן סבח: אז ככה, קייטנה בגני ילדים – גילאי 4 עד 5 – לתקופה של שלושה שבועות, מהשעה 08:00 עד 13:00, עם אפשרות כמובן לצהרון עד השעה 16:00, קייטנה כזו בעצם מבחינת גני הילדים היא הקייטנה הזולה ביותר.
<נמרוד אלירן סבח: למה?
<נמרוד אלירן סבח: כי הילדים לא יוצאים החוצה, הם נשארים בתוך המבנה ובעצם כל הפעילויות מתבצעות שם.
<נמרוד אלירן סבח: משרד החינוך מתקצב, חשוב לציין, חברה, שהרבה אנשים לא זוכרים, אבל משרד החינוך מתקצב החל מהשנה סייעת שנייה בגנים.
<נמרוד אלירן סבח: זאת אומרת שברגע שמתקצבים את זה, בפועל לכל רשות יש עודפים מהתקציב ל-12 חודשים.
<נמרוד אלירן סבח: זאת אומרת הסייעת הזאת עולה לרשות 7,000 שקלים בחודש.
<נמרוד אלירן סבח: אם מחלקים את זה ל-35 ילדים בגן, זאת אומרת זה מינוס 200 שקלים לכל ילד בקייטנה.
<נמרוד אלירן סבח: זאת אומרת אם אנחנו גובים היום בקייטנה 1,100 שקלים, אז תדעו שצריך לגבות כבר 900 שקלים, בלי ההוזלה.
<נמרוד אלירן סבח: כי בסך הכל המדינה מתקצבת סייעת שלישית ולכן זה חשוב מאד שיבינו שהסייעת הזאת, סייעת שנייה, מקבלים עליה את הכסף ולכן המשמעות שבחודשי החופשה יש לנו עודף שאפשר להשתמש בו או בסייעת או בכסף.
<נמרוד אלירן סבח: שווה כסף לקייטנה.
<קריאה: 70% מעלות שכרה.
<נמרוד אלירן סבח: כן.
<נמרוד אלירן סבח: נמשיך.
<נמרוד אלירן סבח: הקייטנה שאנחנו בדקנו ואנחנו חושבים שהיא קייטנה גם ריאלית מבחינת גני הילדים, היא קייטנה שכוללת פעילויות מותאמות לתכנית הפדגוגית שמשרד החינוך מציג.
<נמרוד אלירן סבח: שלושה חוגים בכל שבוע.
<נמרוד אלירן סבח: אנחנו נכנסים כאן לרזולוציה כדי שתבינו מה אפשר לעשות בקייטנה במחירים שאנחנו תיכף ננקוב בהם.
<נמרוד אלירן סבח: שלושה חוגים בכל שבוע בתחומי מוסיקה, תיאטרון, ספורט, אנגלית ועוד.
<נמרוד אלירן סבח: כמובן שארוחות מזינות באישור משרד הבריאות וכוח אדם מפוקח ומאושר על ידי משרד החינוך.
<נמרוד אלירן סבח: לצורך העניין, מדובר כאן בגננת ובסייעת שלה, אז זה עומד בקריטריונים.
<נמרוד אלירן סבח: המפתח לחישוב הוא בעצם, תשימו לב, זה משהו שהרבה אנשים לא עלו עליו, אבל אנחנו בבדיקה שלנו מצאנו שהמפתח לחישוב עלות קייטנה הוא 9 שקלים לילד לשעה, שזה בעצם כולל, כמו שאמרתי – גננת, סייעת, ארוחת בוקר, צהריים, כמובן לאלה שנשארים לצהרון וכמובן את ההפעלות שמגיעות לגן ללא יציאה החוצה.
<נמרוד אלירן סבח: זאת אומרת שאם אנחנו עושים תשעה שקלים לשעה כפול 5 שעות כפול 15 ימים, שזה שלושה שבועות, זה יוצא 675 שקלים.
<נמרוד אלירן סבח: עכשיו, תורידו, כמו שאמרתי, את ה-200 שקלים שאמרתי, אז תעשו את החשבון ותבינו כבר כמה זה יכול לעלות.
<נמרוד אלירן סבח: כמובן מי שנשאר עד השעה 16:00, זה יוצא 9 שקלים לשעה, כפול 8 שעות, זה יוצא 1,080 שקלים בלבד.
<נמרוד אלירן סבח: עכשיו תראו, אפשר להשאיר את זה ככה, הקייטנה מקבלת פה את המקסימום שהילדים רוצים וצריכים לקבל בחודשי הקיץ בקייטנה הזאת, אבל אם העירייה באמת רוצה לסייע מבחינת מחיר המינימום, כמו שאמרתי – מורידים את ה-200 שקלים, זאת אומרת שקייטנה של 8 שעות עולה 880 שקלים.
<נמרוד אלירן סבח: תראו, אנחנו בבדיקה שעשינו, אני חייב לציין שאנחנו עשינו בדיקה ביחד עם מנהלי מתנ"סים, היו גם כמה ראשי רשויות שהצטרפו לבדיקה הזאת, מנהלי מחלקות, אנשים שחיים את זה ביום יום.
<נמרוד אלירן סבח: אנחנו בדקנו שבפועל נתוני הרישום לקייטנות בישראל, מה עוד שתלמידי כיתה ה' ו-ו', כמות הנרשמים היא פחותה ב-50 אחוז מהשנתונים הנמוכים.
<נמרוד אלירן סבח: זאת אומרת שבגילאים האלה זה כבר לא כל כך ריאלי, הקייטנה.
<נמרוד אלירן סבח: אז כדי ל - - -
מאיר כהן: מאיפה קיבלת את הנתונים האלה?
<נמרוד אלירן סבח: מרשויות מקומיות, ממנהלי מתנ"סים.
מאיר כהן: בגלל שזה עלה כסף.
<נמרוד אלירן סבח: בגלל שזה עלה כסף, גם.
מאיר כהן: אבל כשלא עלה כסף באו.
<נמרוד אלירן סבח: לא, אבל אני אומר, בכללי, בסך הכל, בזה שזה עולה כסף או לא עולה כסף, מה שקורה זה שהאחוזים היו פחותים יותר בגילאים.
<נמרוד אלירן סבח: האלה.
<נמרוד אלירן סבח: גם אני כאבא לילד בגילאים האלה, הילד שלי בכיתה ה' ו-ו' לא כל כך הסכים ללכת לקייטנה.
<נמרוד אלירן סבח: אמר קייטנה בעבורי - - -
מאיר כהן: אדוני יושב הראש, זה לא ברור.
מאיר כהן: לי, כשהייתי יושב ראש רשות, זה לא ברור.
דוד אמסלם: לי זה ברור שהילדים - - -
מאיר כהן: ביום שלקחנו 200 שקלים, הגיעו 80 אחוז.
מאיר כהן: ברגע שלקחנו 600 שקלים, הגיעו - - -
דוד אמסלם: לא, מאיר, מאיר, אני אסביר, שנייה.
דוד אמסלם: בלי קשר לכמות של הכסף, בלי קשר, גם בחינם, ככל שהילדים יותר גדולים הם פחות רוצים לבוא לקייטנה.
מאיר כהן: לא בכיתות ד'-ה'.
דוד אמסלם: כנראה לא בדימונה, אבל בסדר.
מאיר כהן: לא בכיתות ד' – ה'.
דוד אמסלם: אני מדבר בכיתה ד', ה', ו', ז', ח', ט' גם, זה בסדר.
<נמרוד אלירן סבח: בואו נתקדם.
<נמרוד אלירן סבח: לכן אני אומר שאנחנו לקחנו את ההצעה להתייחס לכיתות א'-ד'.
<נמרוד אלירן סבח: אפשר גם למשוך את זה לכיתה ו'.
<נמרוד אלירן סבח: אנחנו לא פוסלים את זה חד משמעית, אבל אני אומר, אפשר.
<נמרוד אלירן סבח: הקייטנה מתייחסת לתקופה של שלושה שבועות מהשעה 08:00 עד 13:00, עם אפשרות לצהרון עד השעה 16:00.
<נמרוד אלירן סבח: הקייטנה שאנחנו כאן מציגים בפניכם זו קייטנה של - - - , זאת אומרת שהיא באה מכמה רשויות, מכמה קייטנות שהצליחו ועבדו.
<נמרוד אלירן סבח: לקחנו את הדברים הטובים ביותר ושמנו את זה כאן, כאילו בהצעה אחת.
<נמרוד אלירן סבח: לכן חשוב לציין שהקייטנה הזאת היא באמת עשירה בתכנים.
<נמרוד אלירן סבח: היא לא בית ספר של קיץ, ממש לא.
<נמרוד אלירן סבח: ואם אתם תראו את הטבלה של בית ספר של קיץ – אנחנו נעביר את זה – שאנחנו לא מזלזלים, שהיא באמת עזרה וסייעה.
<נמרוד אלירן סבח: אבל אתם תראו שזה הפירוט שמשרד החינוך נתן באתר שלו, עם התכנים שיש.
<נמרוד אלירן סבח: יש שם הכל בתוך בית הספר, פעילויות של מוסיקה, של דרמה, תכנים פדגוגיים, שזה בסדר גמור.
<נמרוד אלירן סבח: ביום חמישי למשל, אם אתם תראו שם, זה רשום בקטן, אבל זה תלוי ברשות המקומית, אם היא מסכימה להוציא אותם או לא להוציא אותם.
<נמרוד אלירן סבח: זה כבר לשיקול דעתם.
<נמרוד אלירן סבח: וזה מה שבעצם קייטנות הקיץ של בית ספר של קיץ, שזה בעצם הקייטנה כמכלול, מה שהיא מציעה לתלמידים, להורים.
<נמרוד אלירן סבח: בואו נמשיך.
<נמרוד אלירן סבח: אנחנו באנו והצענו, רבותי, חשוב לי להדגיש שזה לא הצענו.
<נמרוד אלירן סבח: אנחנו כאילו מציגים משהו שהוא ריאלי, במחיר ריאלי.
<נמרוד אלירן סבח: יש פה שתי יציאות לאתרי פעילות, לונה פארק, סינמה סיטי, כל המקומות האטרקטיביים האלה שילדים אוהבים.
<נמרוד אלירן סבח: מופע ילדים אחד גדול.
<נמרוד אלירן סבח: שתי יציאות לבריכה.
<נמרוד אלירן סבח: שני ימי שיא בתחומי מוסיקה, ספורט ועוד.
<נמרוד אלירן סבח: הפעלת תכנים פדגוגיים וחוגים במגוון נושאים.
<נמרוד אלירן סבח: כמובן אנגלית, כל הדברים האחרים.
<נמרוד אלירן סבח: ארוחות מזינות באישור משרד הבריאות.
<נמרוד אלירן סבח: כוח אדם מפוקח ומאושר על ידי משרד החינוך.
<נמרוד אלירן סבח: זאת אומרת כל הדברים האלה באים לתוך קייטנה אחת, והמפתח לקייטנה, על פי כל העלויות והתחשיבים יוצא 11 שקלים לילד לשעה.
<נמרוד אלירן סבח: כל הנתונים בעצם מגובים אצלנו כאן בקובץ אקסל מסודר, עם פירוט אחד לאחד.
<נמרוד אלירן סבח: מי שירצה לקבל אותו – אנחנו נשמח לשלוח לו את זה במייל כדי לראות איך בונים קייטנה.
<נמרוד אלירן סבח: ההוצאה כוללת בתוכה את כל מרכיבי הפעולות שהוצגו בדף הקודם.
<נמרוד אלירן סבח: וככה זה עובד: 11 שקלים כפול 5 שעות, כפול 15 ימים נטו זה 825 שקלים לקייטנה, עם כל התוספות וכל האטרקציות שילד צריך לקבל בקיץ.
<נמרוד אלירן סבח: 11 שקלים כפול 8 שעות כפול 15 ימים – זה יוצא, פה הגזמנו בכוונה, כדי לתת לילדים ממש קייטנה כמו שהם רוצים – 1,320 שקלים.
<נמרוד אלירן סבח: אפשר לקחת את זה למחיר של 1,100 שקלים, להוריד עוד כמה דברים, אבל הם יקבלו קייטנה כמו שצריך.
<שגיא קורן: מה השכר לצוות?
<נמרוד אלירן סבח: שנייה רגע, תיכף אנחנו ניגע גם בשכר לצוות.
<נמרוד אלירן סבח: עכשיו תראו, זה מספר נתונים בהמשך לשאלתך.
<נמרוד אלירן סבח: שכר שעה של גננת היום עומד על 32 שקלים.
<קריאה: לא, מה פתאום?
<נמרוד אלירן סבח: סליחה.
<קריאה: אתה בלה לה לנד.
<נמרוד אלירן סבח: סליחה, סליחה.
דוד אמסלם: חברה, חברה, לא להפריע.
<נמרוד אלירן סבח: בואו נתקדם, אחר כך תבואו ותציגו את ה - - -
דוד אמסלם: גם אם יש הערה כזאת או אחרת, זו העבודה שאנחנו עשינו.
דוד אמסלם: גם אם אנחנו - - -
<נמרוד אלירן סבח: אנחנו נלקחנו את הממוצע ואנחנו בדקנו.
<נמרוד אלירן סבח: תראו, שכר של סייעת זה 30 שקלים, שכר של רכז זה 45 שקלים לשעה - - -
דוד אמסלם: זה תואם גננת, גם אם זה לא גננת.
<נמרוד אלירן סבח: אוקיי.
<נמרוד אלירן סבח: שכר שעה של מדריך זה 25 שקלים.
<נמרוד אלירן סבח: דרך אגב, בהתחלה אנחנו קיבלנו כל מיני פלטים של כל מיני תכניות וכל מיני קייטנות.
<נמרוד אלירן סבח: אוטובוס בעיריות מתמחרים ב-3,000 שקלים.
<נמרוד אלירן סבח: אנחנו מצאנו הרבה חברות ולא אחת, שהאוטובוס עולה 1,300 שקלים דו כיווני, 70 קילומטרים מהיעד.
<נמרוד אלירן סבח: זאת אומרת שכאילו אם רוצים, אפשר גם לחסוך בהוצאות האלה.
<נמרוד אלירן סבח: כניסה לסינימה סיטי למשל, אם באופן פרטני זה עולה למישהו 70 ו-80 שקלים, בקבוצות זה עולה 30 שקלים.
<נמרוד אלירן סבח: ביגוד, כל ילד רוצה בקייטנה להרגיש שהוא בקייטנה והוא לא בבית ספר.
<נמרוד אלירן סבח: כובע וחולצה – 22 שקלים.
<נמרוד אלירן סבח: זאת אומרת אנחנו לקחנו את הקייטנה, פישטנו אותה ואמרנו – בואו נעשה מהקייטנות האלה משהו שאפשר יהיה להנות בו, ולכן הרף שלנו מבחינתנו זה הרף שאנחנו חושבים שאפשר לשרוד אותו בשלום, כמו שכתוב כאן בשקף האחרון ולדעתנו זה גם ההצעה הרלבנטית וזו ההמלצה שלנו, כבוד יושב הראש.
דוד אמסלם: קודם כל אני רוצה באמת להודות לנמרוד על העבודה המאומצת שהוא עשה.
דוד אמסלם: הוא באמת עשה פה עבודת תחקיר לא פשוטה.
דוד אמסלם: אני אומר לכם, הוא עבד על זה כמעט שבוע, אבל גם אם יש נתון כזה או אחר שמישהו חושב שהוא גולש לפה ולשם, עוד 10%, 20%, זה לא משנה את התמונה הכללית.
דוד אמסלם: בסופו של עניין מחירי הקייטנות במדינת ישראל, בעלויות כמו שאמרתי ל-15 יום, וטוב שהוא פירק את זה לפי שעה, בגדול זה בסביבות ה-800 שקלים לקייטנה מצוינת עד השעה 13:00, ו-1,100, 1,200, 1,300 שקלים, תלוי גם במבנה של הסל עצמו, לקייטנה עד השעה 16:00, 15 יום.
דוד אמסלם: כל מי שגובה יותר מזה, לדעתי עושה סיבוב על התושבים שלו, בז'רגון שלי גונב אותם.
דוד אמסלם: זה כדי שנדע.
דוד אמסלם: הרי בסופו של דבר אנשים זורקים פה נתונים, הורים לא עושים את הדבר הזה.
דוד אמסלם: הם לא עושים את הפירוק הזה.
דוד אמסלם: הוא יושב בבית, אמרתי, הורה רגיל בבטן מרגיש שמרמים אותו.
דוד אמסלם: הוא לא טיפש.
דוד אמסלם: הוא מגיע הביתה.
דוד אמסלם: כשהוא הולך לגן, לבית הספר ומביאים לו את התעריפים, הוא בא הביתה עצבני, מספר לאשתו, הוא יודע שמשהו לא בסדר, אבל אין לו כל כך מה לעשות.
דוד אמסלם: אני אומר, הוא עבד בתחושה.
דוד אמסלם: כאן אנחנו, נמרוד עשה פה איזו שהיא עבודה, נכנס לרזולוציה באמת יותר גבוהה כדי באמת לראות אחת ולתמיד כמה עולה קייטנה אמיתית.
דוד אמסלם: כזו.
דוד אמסלם: עזבו, אז תיקחו עוד 50 שקלים לפה, תיקחו עוד 25 שקלים לשם, אבל אלה הכיוונים.
דוד אמסלם: אז לכן לא יכול להיות שמישהו גובה 2,500 שקלים.
זוהיר בהלול: דודי, אני מתקן אותך, זה לא עבודה, זה מסמך, מסמך חשוב מאד שצריך להפיץ אותו, לחייב את הרשויות במחירי מקסימום ומינימום.
דוד אמסלם: אני רוצה רק להתקדם בדיון.
דוד אמסלם: דרך אגב, היום בבוקר קיבלתי טלפון מאלי אסקוזידו, ראש מועצת נחל שורק.
דוד אמסלם: הוא אמר לי שהוא עושה קייטנה חודש עד השעה 13:00, הוא גובה 700 שקלים לחודש ימים ועד השעה 16:00 – 1,050 שקלים לחודש.
<קריאה: הוא לא מסבסד?
דוד אמסלם: לא מסבסד כלום.
דוד אמסלם: והוא מעסיק את כל בני הנוער אצלו בכסף, בקייטנות.
דוד אמסלם: היום הוא התקשר אלי מהמילואים.
דוד אמסלם: עכשיו אני רוצה להעביר ברשות
דוד אמסלם: כם את זכות הדיבור לליאל אבן-זהר, מנכ"לית כ"ן – כוח נשי לישראל.
<ליאל אבן-זהר: וחברת מועצה בראשון לציון.
דוד אמסלם: וחברת מועצה בראשון לציון.
<ליאל אבן-זהר: תודה ליושב ראש הוועדה.
<ליאל אבן-זהר: אני רוצה רגע להציג את הנתונים החסויים, שבאמת אמר נמרוד בצדק שלהשיג אותם זה סוד גרעיני.
<ליאל אבן-זהר: אז אני רגע אדבר על הנתונים של ראשון לציון, לפי הדין וחשבון הכספי שהציגה לנו החברה העירונית שלנו, נכון ל-31 בדצמבר 2015.
<ליאל אבן-זהר: הראיתי לך את זה, כבוד יושב הראש, קודם.
<ליאל אבן-זהר: רק על הצהרונים והמעונות, עיריית ראשון לציון מרוויחה כ-6 מיליון שקלים, לפני הנתונים שמופיעים בחשבון הכספי.
דוד אמסלם: עירייה ענייה מאד.
<ליאל אבן-זהר: לפי הנתונים של הקייטנות, עיריית ראשון לציון - - -
מאיר כהן: צריך להחזיר ארנונה.
<ליאל אבן-זהר: אנחנו נדבר עוד על ארנונה בנפרד.
<ליאל אבן-זהר: לפי הנתונים של הקייטנות, בשנת 2015 עיריית ראשון לציון בביצוע הרוויחה כ-1.7 מיליון שקלים.
<ליאל אבן-זהר: הצפי לשנת 2016 עוד גבוה יותר.
<ליאל אבן-זהר: אלה נתונים שרק מהם, בלי לכמת בפנים את העלות העודפת של סייעות וכו' וכו', אפשר היה להחזיר לכל ילד כ-500 שקלים ללא קושי, כאשר מחיר הקייטנה בראשון עומד היום לילדי הגן על 1,840 שקלים עד 16:00, ועל 1,907 שקלים עד השעה 17:00.
<ליאל אבן-זהר: רק כדי לסבר את האוזן, אני יכולה לומר לך, יושב ראש הוועדה הנכבד, שאנחנו מקבלים פניות גם כחברי מועצה וגם כמנכ"לית כ"ן, לצערי, מנשים ומגברים כאחד, שמתלוננים על כך שהם צריכים לדחות משכנתאות כדי לעמוד בתשלומי הקייטנות של הקיץ.
<ליאל אבן-זהר: אז זה משהו שאני חושבת שכנסת ישראל, בוודאי מועצות ההרים, אבל מי אנחנו, בוודאי כנסת ישראל, לא צריכה להסכים לו במצב הנוכחי, ואני חושבת שזה אולי שורש העניין.
<ליאל אבן-זהר: לכן מה שאנחנו נבקש, מה שאני מבקשת מכם, משום שניסיונות השכנוע כלפי הערים לא תמיד מצליחים ברמת המועצות המקומיות, אין לנו מנוס אלא לבקש מכם, ויושבים פה מספר נציגים, גם של ארגוני הורים, גם של חברי מועצה וגם אני מדברת בכובעי כמנכ"לית, בשם המשפחות השוויוניות שצריכות את זה, כי אנחנו כולנו יוצאים לעבודה ואין לנו ברירה, לפחות בנושא של קייטנות הגן.
<ליאל אבן-זהר: אין להורים ברירה.
<ליאל אבן-זהר: זה לא לוקסוס.
<ליאל אבן-זהר: כבוד יושב הראש אמר את זה, אין להורים ברירה.
<ליאל אבן-זהר: אם לא נוזיל את העלויות, הנטל, בעיקר על המשפחות הצעירות, הולך ועולה.
<ליאל אבן-זהר: כולנו זוכרים איך זה היה כשאנחנו היינו צעירים.
<ליאל אבן-זהר: לי יש ארבעה ילדים משלי בבית, אני לא שכחתי את זה ואני חושבת שזה הרגע להתערב, כבוד יושב הראש, כבר השנה.
<ליאל אבן-זהר: יש עוד 10 ימים ואפשר לעשות את השינוי ולהורות לרשויות המקומיות להוזיל את המחיר.
<ליאל אבן-זהר: תודה.
דוד אמסלם: זאב גולדבלט, בבקשה.
<זאב גולדבלט: התרועה לכבודי, כדי שיהיה ברור שעכשיו דברי טעם הולכים להישמע.
<זאב גולדבלט: כפורום ועדי ההורים היישוביים, שגם יזם ומוביל את המאבק בנושא הזה, קודם כל אני רוצה להתחיל בברכה.
<זאב גולדבלט: מברך את מרכז השלטון המקומי ואת המשרד לפיתוח הנגב והגליל והשר דרעי, על הצעד הקטן שעשו ביממה האחרונה.
<נמרוד אלירן סבח: וגם את יושב הראש.
<זאב גולדבלט: חכה, חכה.
<זאב גולדבלט: אני עוד מעט אדבר על יושב הראש.
<זאב גולדבלט: לצערי, למרות ההנחיות של הוועדה ויושב הראש, משרדי הפנים, החינוך, וגם מרכז השלטון המקומי לצערי, לא יצרו קשר עם נציגי ההורים ונתת על זה הנחיה מפורשת בסיכום של הישיבה הקודמת.
<זאב גולדבלט: והתכנית שעליה התבשרנו אמש, לא נותנת למעשה מענה ליותר מ-95% מהורי ישראל.
<זאב גולדבלט: גם הסבסוד האזורי, גם עצם העובדה שהסבסוד הוא אזורי ולא אישי, לא מהווה מענה אמיתי.
<זאב גולדבלט: כי בסבסוד אזורי יוצא שגם אנשים שלא זקוקים לסבסוד, מקבלים אותו.
<זאב גולדבלט: כי מה לעשות, גם בירוחם יש אנשים שמה שנקרא ידם משגת.
<זאב גולדבלט: לעומת זה, בדרום תל אביב יש אנשים שידם אינה משגת.
<זאב גולדבלט: אנחנו בפורום וועדי הערים היישוביים רואים במדינה כגוף שחובתו לתת מענה להורי ישראל שנאנקים תחת העול הבלתי אפשרי של יוקר המחייה, ואני מדבר מגני הטט"ח – הטרום טרום חובה ועד כיתה ה'.
<זאב גולדבלט: כשאנחנו מבקשים שהמענה שיינתן על ידי המדינה יהיה באמת מענה איכותי עם תכנית העשרה לימודית, ולא קייטנת בייבי סיטר.
<זאב גולדבלט: אנחנו כחברי הפורום יזמנו והובלנו את המאבק ואנחנו גם לא נרפה ממנו, עד להצגת תכנית או התחייבות ממשלתית שתיתן מענה מלא, ולא רק צעד ראשון מוגבל כמו שניתן אתמול ויינתן אולי היום.
<זאב גולדבלט: אני שב על קריאתי לראש ממשלת ישראל ולשרי החינוך, האוצר והפנים, לתת לאלתר, לממש לאלתר את התכנית של בית ספר של החופש הגדול, או כל שם אחר שיינתן לזה, אם הבעיה היא בעיה של קרדיטציה מפלגתית.
<זאב גולדבלט: השם פחות חשוב.
<זאב גולדבלט: מה שחושב זה המהות.
<זאב גולדבלט: הגם שאנחנו מברכים על הצעד, אנחנו חושבים שמה שנעשה אתמול זה בעצם אקמול.
<זאב גולדבלט: אנחנו שבים ומבקשים את מה שביקשנו גם במפגש הקודם, שהרשויות המקומיות כולן, תאמצנה את הדוגמה האישית שנתנו יושב ראש המש"מ, ביבס ממודיעין וסגנו ביטון מדימונה, אבל גם ראש עיריית מגדל העמק.
<זאב גולדבלט: שוב, אני מדבר על הנתונים שהוצגו כאן בישיבה האחרונה.
<קריאה: ומעלה אדומים.
<זאב גולדבלט: ומעלה אדומים.
<זאב גולדבלט: ויוזילו בצורה משמעותית את עלות הקייטנות כמענה ביניים, עד שהממשלה תריץ כמענה שלם.
מאיר כהן: זאת אומרת שיש סיכוי שאני אקבל כסף על הנכדה ששילמתי – 2,400 שקלים, באחת מהערים שאתה הזכרת, לשלושה שבועות.
<זאב גולדבלט: אם אתה מדבר על הנכדים כולם, אז - - -
מאיר כהן: לא, על נכדה אחת.
<זאב גולדבלט: נכדה אחת.
<זאב גולדבלט: ותודה רבה ליושב ראש הוועדה שהרים את הכפפה והוא מוביל את זה באומץ.
דוד אמסלם: ישראל, אבל בקצרה, אני רוצה גם לעבור לחברי הכנסת ולסכם.
דוד אמסלם: דרך אגב, הדיון היום הוא עד השעה 10:00.
<ישראל אליסף: קודם כל תודה לכבוד יושב הראש שמוביל את זה כבר שנה.
<ישראל אליסף: דיון התקיים בדיוק לפני שנה בחודש יוני והיה דיון שהיה אמור להתקיים בנובמבר, דיון מעקב שנדחה בגלל שנכנס שר פנים חדש.
<ישראל אליסף: משהו אחד שחורה לי ואמרתי את זה לעוזרים שלך ואני רוצה להגיד את זה פה.
<ישראל אליסף: ההורים הם לא ועדת קישוט של ועדת הפנים.
<ישראל אליסף: אנחנו לא ועדת קישוט ולא מוכנים שיתייחסו אלינו ככה, ומה שקורה פה זה זלזול מתמשך של הדרג הפקידותי בנציגי ההורים.
<ישראל אליסף: אנחנו באים לפה על חשבון יום עבודה.
<ישראל אליסף: כולכם עובדים, כולכם מקבלים שכר.
<ישראל אליסף: כולנו באים בהתנדבות.
<ישראל אליסף: אף אחד מכל העובדים, גם עובדי הכנסת, גם חברי הכנסת, גם עובדי הממשלה – מקבלים שכר על הזמן שלהם.
<ישראל אליסף: אז אם אתם מתייחסים אלינו כוועדת קישוט, אנחנו לא נבוא.
<ישראל אליסף: אין טעם לבוא.
<ישראל אליסף: אם יושב ראש הוועדה גם לפני שנה אומר למשרד הפנים שהוא זה שיוביל את זה ושהוא צריך לעשות שולחנות עגולים ביחד עם משרד החינוך, האוצר, המש"מ וההורים, זה חייב לקרות.
<ישראל אליסף: ואם זה לא קורה, זה זלזול.